Mmele wa ka, kgetho ya ka

thumb

"Mmele wa ka, kgetho ya ka" ke moano wo o beilwego  go emela kgopolo ya boipušo bja mmele bja motho ka bo yena , botshepegi bja mmele le tokologo ya kgetho. Go ikemela ga mmele go bopa go ikemela godimo ga mmele wa motho ka bo yena ka ntle le go bušwa goba kgapeletšo .  Botshepegi bja mmele ke go se gatakelwe ga ditokelo tša motho  ga mmele wa gagwe gomme bo gatelela bohlokwa bja go ikemela ga motho ka bo yena  go ba mong, le go ikemela ga batho godimo ga mebele ya bona.  Lefapheng la ditokelo tša botho, go gatakelwa botshepegi bja mmele wa yo mongwe go tšewa e le go gatakwa mo go sa swanelago gona  goba mohlomongwe e le bosenyi.      Tokologo ya kgetho e hlaloša sebaka  sa motho ka nnoši le go ikemela ga gagwe go dira tiro yeo e kgethilwego go tšwa go bonnyane bja dikgetho tše pedi tšeo di lego gona, tšeo di sa thibelwego ke mekgatlo ya ka ntle. 

Barutegi ba bontšhitše ka moo  tlhako ya kgetho ya motho ka noši e dumeletšego moano go tshela go ya go mehuta ye mentši ya ditleleimi tša dipolotiki tša bafeminisi. Le ge go le bjalo, go fetofetoga mo ga dikgopolo go kgontšhitše gape tšhomišo ya yona ke bao ba ipelaetšago kgahlanong le dithibelo tša COVID-19 le go etla nakong ya leuba la lefase ka bophara.  Bafeminisi le bona ba ile ba sola kgatelelo ya moano wo kgethong ya motho ka o tee ka o tee, ba phega kgang ya gore o hlokomologa sisteme  ya tshepedišo a go fihlelela go ntšha mpa, go akaretšwa go se swane ga phihlelelo ya tlhokomelo ya maphelo yeo e kgokaganego le lehumo, mošomo, boagi, le bohwa bja kgethollo ya semorafe le kgethollo . Go arabela ditshwayotshwayo tše le kabo ya moano wo, mekgatlo ya go swana le botswadi bjo bo rulagantšwego bo šuthile kgole le polelo yeo e thekgago kgetho, e tšwetša pele mekgwa ye mengwe ya go swana le ‘Bans Off Our Bodies’ le ‘Protect Abortion Access’ tšeo di gatelelago ditharollo tša setšhaba le tša tshepedišo. 

Tokomane ya morago ya Khonferentshe ya Boditšhabatšhaba ya Baagi le Tlhabollo (ICPD25) yeo e swerwego ka sebokeng sa Nairobi ka ngwaga wa  2019 e akaretša gore, "boemo bja bophelo bjo bo botse bja mmele, bja monagano le bja leago ka botlalo ka mahlakoreng ka moka ao a amanago le thobalano le tshepedišo ya pelego Bophelo bjo bo botse bja thobalano le bja pelego" bo ka bitšwa fela gore ke "Bophelo bjo bo botse bja thobalano le bja pelego", go fihlelela seo se swanago, motho yo mongwe le yo mongwe o swanetše go ba le tokelo ya go tšea diphetho tšeo di laolago mmele wa gagwe le go fihlelela ditirelo tšeo di thekgago ditokelo tšeo.  Tokomane yeo  e hlaloša gape le gore motho yo mongwe le yo mongwe o na le tokelo ya go itirela dikgetho ka bo yena mabapi le maphelo a gagwe a thobalano le a pelego, seo se ra gore yo mongwe le yo mongwe o swanetše go kgona go ba le bophelo bja thobalano bjo bo kgotsofatšago le bjo bo bolokegilego, tokelo ya go ikemela go tšweletša gape le tokologo ya go tšea sephetho sa ge e ba neng le gore gakae o swanetše go dira bjalo. 


 United States 
Ka  ngwaga wa 2015, gola United States, moano wo o ile wa dirišwa e le hashtag, go laetša  thekgo ya botswadi bjo bo rulagantšwego , yeo e bego e le kotsing ya go lahlegelwa ke ditšhelete tša mmušo.  Ka ngwaga wa 2019, ge molao wo o thibelago kudu molao  wa go ntšha mpa gola United States o be o ngwadišwa  ke mmušiši wa Alabama, Kay Ivey, batšea-dipontšho ba ile ba šomiša moano wo ka ntle ga Alabama Capitol gge ba pelaetša. 

 Ditšhupetšo